എം.എ. ഫാസില് മികച്ച എന്.എസ്.എസ് പ്രോഗ്രാം ഒാഫിസര് പത്തിരിപ്പാല: കാലിക്കറ്റ് സര്വകലാശാല 2020 2021 നാഷനല് സര്വിസ് സ്കീം മികച്ച പ്രോഗ്രാം ഓഫിസര്ക്കുള്ള അവാര്ഡിന് മൗണ്ട് സീന കോളജ് എന്.എസ്.എസ് യൂനിറ്റ് പ്രോഗ്രാം ഓഫിസര് എം.എ. ഫാസില് അര്ഹനായി. കഴിഞ്ഞ മൂന്നു വര്ഷത്തെ പ്രവര്ത്തന മികവിെന്റ അടിസ്ഥാനത്തിലാണ് അവാര്ഡ്. അഭയം ഭവന പദ്ധതി, പാലിയേറ്റിവ് ബോധവത്കരണ പ്രവര്ത്തനങ്ങള്, വിവിധ പരിശീലന പരിപാടികള് തുടങ്ങിയവയെല്ലാം യൂനിറ്റിലെ മികച്ച പ്രവര്ത്തനങ്ങളാണ്. നാഷനല് റിപ്പബ്ലിക് ഡേ പരേഡ്, സൗത്ത് സോണ് പ്രീ ആര്.ഡി പരേഡ്, നാഷനല് ഇന്റഗ്രേഷന് ക്യാമ്ബ്, നാഷനല് യൂത്ത് ഫെസ്റ്റിവല് തുടങ്ങിയ ദേശീയതല പരിപാടികളില് യൂനിറ്റിലെ അഞ്ച് വിദ്യാര്ഥികള് പങ്കാളിയായി. ഫയര് ഫോഴ്സിെന്റ കീഴില് പരിശീലനം നേടിയ സിവില് ഡിഫന്സ് ടീം, സന്നദ്ധസേന എന്നിവ യൂനിറ്റിെന്റ ഭാഗമായി പ്രവര്ത്തിക്കുന്നുണ്ട്.വെള്ളപ്പൊക്ക ദുരിതാശ്വാസ പ്രവര്ത്തനങ്ങളിലും കോവിഡ് പ്രതിരോധ പ്രവര്ത്തനങ്ങളിലും മികച്ച പങ്കുവഹിക്കാന് പ്രോഗ്രാം ഓഫിസറുടെ നേതൃത്വത്തില് യൂനിറ്റിന് സാധിച്ചു. മഹാത്മാ ഗാന്ധി നാഷനല് കൗണ്സില് ഫോര് റൂറല് എജുക്കേഷന് നടത്തുന്ന കമ്യൂണിറ്റി എന്ഗേജ്മെന്റ് പ്രോഗ്രാമിെന്റ ഭാഗമായി കഴിഞ്ഞ ജൂണില് മൗണ്ട് സീന കോളജ് എന്.എസ്.എസ് യൂനിറ്റ് നടപ്പാക്കിയ കോവിഡ് രോഗികള്ക്കുള്ള റിലീഫ് പ്രവര്ത്തനങ്ങള്ക്ക് കോളജിനും പ്രോഗ്രാം ഓഫിസര്ക്കും എം.ജി.എന്.സി.ആര്.ഇയുടെ അംഗീകാരം ലഭിച്ചിരുന്നു. മൗണ്ട് സീന ഗ്രൂപ് ചെയര്മാന് മമ്മുണ്ണി മൗലവി, സെക്രട്ടറി അബ്ദുറഹ്മാന്, സി.ഇ.ഒ അബ്ദുല് അസീസ് കള്ളിയത്ത്, അഡ്മിനിസ്ട്രേറ്റിവ് ഓഫിസര് എന്.പി. മുഹമ്മദ് റാഫി, പ്രിന്സിപ്പല് പ്രഫ. അബൂബക്കര്, പ്രഫ. പരമേശ്വരന് എന്നിവര് എം.എ. ഫാസിലിനെ അഭിനന്ദിച്ചു.